10:38 ,16.11.2017 מאת: מערכת פורט2פורט
מטוסי בואינג מקס
חברת בואינג וחברת התעופה flydubai הודיעו אתמול (יום רביעי) על עסקת ענק לאספקת 225 מטוסים מסוג בואינג 737 מקס. שווי העסקה נאמד ב-27 מיליארד דולר. חברת הלואו קוסט מהאמירויות מתחייבת, לפי ההסכם, לרכוש 175 מטוסים צרי גוף ואף שמרה לעצמה את האופציה לרכוש 50 מטוסים נוספים.
על פי תנאי העסקה, המטוסים יסופקו לחברה החל משנת 2019 ויימסרו באופן רציף לאורך עשר השנים הבאות שלאחר מכן.
צי המטוסים של חברת "פליי דובאי" הנמצאת בבעלות ממשלתית מבוסס כולו על מטוסי בואינג. בעקבות ההסכם של אתמול צבר הזמנת המטוסים של החברה עומד על 320 מטוסים. נציין כי חברת הלואו-קוסט מדובאי החלה פעילותה בשנת 2009.
לפני ההודעה על העסקה הנ״ל העסקה המשמעותית שנחתמה במהלך ״התערוכה האווירית של דובאי" הייתה ביום ראשון כשחברת אמירייטס הודיעה על רכישת 40 מטוסי בואינג מסוג 787-10 דרימליינר. עסקה זו נאמדת בשווי של כ-15 מיליארד דולר. התערוכה בדובאי ננעלת ביום חמישי.